b'\n_START_ARTICLE_\nElektr\xc4\x97n\xc5\xb3 Versm\xc4\x97s gimnazija\n_START_SECTION_\nIstorija\n_START_PARAGRAPH_\n1983\xc2\xa0m. gruod\xc5\xbeio m\xc4\x97n. buvusio Kaklini\xc5\xa1ki\xc5\xb3 kaimo laukuose prad\xc4\x97ta statyti 1284 viet\xc5\xb3 Elektr\xc4\x97n\xc5\xb3 3-oji vidurin\xc4\x97 mokykla, atidaryta 1986\xc2\xa0m. rugs\xc4\x97jo 1 d. 1987\xc2\xa0m. sustiprintas matematikos, informatikos mokymas, \xc4\xafrengtas informatikos kabinetas su kompiuteriais, turt\xc4\x97jo mokyklos biblioteka. 1992\xc2\xa0m. mokiniai rinko mokyklos vard\xc4\x85, laim\xc4\x97jo J\xc5\xabrat\xc4\x97s Markauskait\xc4\x97s pasi\xc5\xablyta \xe2\x80\x9eVersm\xc4\x97\xe2\x80\x9c, 1993\xc2\xa0m. rugpj\xc5\xab\xc4\x8dio 25 d. Trak\xc5\xb3 rajono valdybos nutarimu Elektr\xc4\x97n\xc5\xb3 3-oji vidurin\xc4\x97 mokykla pavadinta \xe2\x80\x9eVersme\xe2\x80\x9c._NEWLINE_1995\xc2\xa0m. pasira\xc5\xa1yta bendradarbiavimo sutartis tarp mokyklos ir Kauno technologijos universiteto. 1995\xc2\xa0m. internete paskelbta pirmoji oficiali gimnazijos svetain\xc4\x97. 1996\xc2\xa0m. gegu\xc5\xbe\xc4\x97s 11 d. LR \xc5\xa1vietimo ir mokslo ministerijos kolegijos nutarimu mokyklai suteiktas realinio profilio gimnazijos statusas. Lapkri\xc4\x8dio 8 d. klebonas J. Sabaliauskas pa\xc5\xa1ventino gimnazij\xc4\x85._NEWLINE_1997\xc2\xa0m. ekspert\xc5\xb3 komisijos patvirtino informatikos ir vokie\xc4\x8di\xc5\xb3 kalbos sustiprinto mokymo programas, 1998\xc2\xa0m. patvirtintos istorijos sustiprinto mokymo, vokie\xc4\x8di\xc5\xb3 k. mokymo humanitarin\xc4\x97ms gimnazijos klas\xc4\x97ms, angl\xc5\xb3 kalbos ir lietuvi\xc5\xb3 kalbos mokymo programas. 1999\xc2\xa0m. bir\xc5\xbeelio 11 d. LR \xc5\xa1vietimo ir mokslo ministerijos kolegijos nutarimu mokyklai suteiktas ir humanitarinio profilio gimnazijos statusas. 1999\xc2\xa0m. atidaryta gimnazijos bibliotekos skaitykla, gimnazijos kompiuteri\xc5\xb3 tinklas gauna interneto prieig\xc4\x85. 2010\xc2\xa0m. gimnazijos pastatas buvo renovuotas.'